ఆర్మీ కేడట్ కాలేజి

'ఆర్మీ కేడెట్ కాలేజ్ (ACC) భారత సైన్యానికి చెందిన రక్షణ సేవా శిక్షణ సంస్థ. భారత సైన్యంలో అధికారులుగా నియమించేందుకు అర్హత గల సైనికులను శిక్షణ ఇచ్చి ప్రవేశపెట్టడం ఈ సంస్థ ప్రధాన లక్ష్'యం .

 చరిత్ర. 
ఎసిసి ఆరంభం 1929లోమధ్యప్రదేశ్ లోని నౌగాంగ్, ఛత్తర్‌పూర్ ప్రాంతంలో స్థాపితమైన కిచెనర్ కాలేజ్‌కు సంబంధించినది. కిచెనర్ కాలేజ్ 1942 వరకు కొనసాగింది. ఆ కాలేజ్ భవనాలను ఉపయోగించి ఎసిసి ను 16 మే 1960న ప్రారంభించారు. ప్రారంభ దశలో 90 మంది కేడెట్లకు అనుమతి ఇచ్చారు.1964లో పుణె సమీపంలోని ఘోర్పడికిఎసిసి ను తరలించారు. అక్కడ అప్పటివరకు ఉన్న OTI ప్రాంగణాన్ని స్వాధీనం చేసుకున్నారు. 1977 మార్చిలో ఎసిసి ను డెహ్రాడూన్‌కు తరలించి ఇండియన్ మిలిటరీ అకాడమీ (IMA)కి ప్రత్యేక విభాగంగా ఏర్పాటు చేయాలని నిర్ణయించారు. 1977 జూలై నుంచి శిక్షణ IMAలో ప్రారంభమైంది. IMA కమాండెంట్ ఎసిసి కమాండెంట్‌గా కూడా బాధ్యతలు చేపట్టారు. అప్పటి ఎసిసి కమాండెంట్‌ను ఎసిసి విభాగ కమాండర్‌గా .నియమించారుhttp://mod.nic.in/samachar/dec15-20/html/ch6.htm.

 ఎంపిక, శిక్షణ 
ఆర్మీ కేడెట్ కాలేజ్ విభాగం సైన్యం, నౌకాదళం, వాయుసేనకు చెందిన , అధికారుల కంటే తక్కువ హోదాలో ఉన్న సిబ్బందికి శిక్షణ ఇస్తుంది. ఈ శిక్షణ పూర్తి చేసిన తరువాత వారు భారత సైన్యంలో అధికారులుగా నియమితులవుతారు.
ఏ సి సి ప్రవేశానికి కంప్యూటర్ ఆధారిత పరీక్ష నిర్వహిస్తారు. ఈ పరీక్ష సిలబస్ కంబైన్డ్ డిఫెన్స్ సర్వీసెస్ రాత పరీక్షతో సమానంగా ఉంటుంది. ఆ తరువాత సర్వీసెస్ సెలక్షన్ బోర్డు ద్వారా ఎంపిక జరుగుతుంది. వైద్య అర్హత పరీక్ష కూడా నిర్వహిస్తారు.
అర్హతకు వయస్సు 22 నుంచి 27 సంవత్సరాల మధ్య ఉండాలి. మూడు సేవలలో ఏదైనా ఒకదానిలో  కనీసం ఒక సంవత్సరం సేవ పూర్తి చేసి ఉండాలి. గుర్తింపు పొందిన బోర్డు లేదా విశ్వవిద్యాలయం నుంచి ఇంటర్మీడియట్ (10+2) ఉత్తీర్ణత అవసరం.. ఏసీసీ  నుంచి శిక్షణ పొందిన కేడెట్లు ఇండియన్ మిలిటరీ అకాడమీ చేరతారు. ACC శిక్షణ విధానం నేషనల్ డిఫెన్స్ అకాడమీ శిక్షణకు చాలా సమానంగా ఉంటుంది. ఇక్కడ మూడు సంవత్సరాల పాటు బ్యాచిలర్ ఆఫ్ సైన్స్ లేదా హ్యూమానిటీస్ డిగ్రీ కోర్సు నిర్వహిస్తారు. 
ఏసీసీ కేడెట్లు సైనిక జీవితాన్ని లోతుగా అర్థం చేసుకున్నవారిగా అధికారులుగా మారడం వల్ల సైనికుల పనితీరుపై మెరుగైన అవగాహన కలుగుతుంది. 1974లో బోధన స్థాయిని పెంచి న్యూఢిల్లీ లోని జవహర్‌లాల్ నెహ్రూ విశ్వవిద్యాలయానికి ఏసీసీ ను అనుబంధించారు. మూడు సంవత్సరాల కోర్సు పూర్తైన తరువాత కేడెట్లు ఒక సంవత్సరం ప్రీ-కమిషనింగ్ శిక్షణ కోసం ఇండియన్ మిలిటరీ అకాడమీలో జెంటిల్‌మన్ కేడెట్లుగా చేరతారు.

 నిర్వహణ నిర్మాణం 
2006లో ఎసిసి కి , ఐఎంఎలో“సియాచిన్ బటాలియన్” అనే పేరు పెట్టారు. దీనికి బ్రిగేడియర్ హోదా అధికారి కమాండర్‌గా ఉంటారు. ఈ బటాలియన్‌లో బోగ్రా, కార్గిల్, నుబ్రా అనే మూడు కంపెనీలు ఉన్నాయి. ప్రతి సంవత్సరం క్రీడలు, విద్యా కార్యక్రమాలు, శిబిరాలు, వాదన పోటీలు వంటి రంగాలలో ఉత్తమంగా ప్రదర్శించిన కంపెనీకి కమాండెంట్ బ్యానర్ ప్రదానం చేస్తారు..

ఎసిసి దాదాపు 80 సంవత్సరాలుగా కొనసాగుతోంది. ఈ సంస్థ నుంచి అనేక ప్రముఖ అధికారులు పట్టభద్రులయ్యారు. ఐఎంఎ లో మొదటి కోర్సులో 40 మంది జెంటిల్‌మన్ కేడెట్లు ఉండగా వారిలో 15 మంది అప్పటి కిచెనర్ కాలేజ్ నుంచి వచ్చినవారు. ఎసిసి  ప్రవేశ నిబంధనలు తరచూ మారుతుంటాయి. వయస్సు పరిమితుల కారణంగా ప్రతిభ ఉన్నప్పటికీ కొంతమంది అధికారులు ఉన్నత హోదాలకు చేరకముందే పదవీ విరమణ చేయాల్సి వస్తుంది. అయినప్పటికీ ఈ సంస్థ నుంచి అనేక విశిష్ట అధికారులు దేశానికి సేవలు అందించారు.

 ప్రముఖ పూర్వ విద్యార్థులు 

 లెఫ్టినెంట్ జనరల్ స్మిత్ డన్  యమ్ సీ  - ఐ యం ఏ లో మొదటి స్పోర్ట్ -ఆఫ్-హానర్ విజేత , 4 జనవరి 1948 నుండి 1 ఫిబ్రవరి 1949 వరకు బర్మీస్ సైన్యం యొక్క కమాండర్-ఇన్-చీఫ్.
 జనరల్ ముహమ్మద్ మూసా ఖాన్ HPk HJ HQA MBE, 1958 నుండి 1966 వరకు పాకిస్తాన్ ఆర్మీకి 4వ కమాండర్-ఇన్-చీఫ్.
 బ్రిగేడియర్ రుమేల్ దహియా ఎస్. ఎం-1976లో స్వోర్డ్-ఆఫ్-హానర్,  బంగారు పతకాన్ని  రెంటినీ గెలుచుకున్నారు.
 ఎస్కె నాదల్-1985లో స్వోర్డ్-ఆఫ్-హానర్ పురస్కారం అందుకున్నారు.
 బ్రిగేడియర్ డాక్టర్ వర్గీస్ డేవిడ్ అబ్రహం ఎస్ఎం-రెండు భారతీయ విశ్వవిద్యాలయాల కు వైస్ ఛాన్సలర్ చేశారు -ఓరియంటల్ విశ్వవిద్యాలయం, ఇండోర్, శ్రీ వెంకటేశ్వర విశ్వవిద్యాలయం, ఉత్తర ప్రదేశ్.

 ఇవి కూడా చూడండి 

 ఇండియన్ నేషనల్ డిఫెన్స్ యూనివర్సిటీ
 భారతదేశంలో సైనిక అకాడమీలు
 సైనిక్ పాఠశాల

ఆర్మీ క్యాడెట్ కళాశాల, పరీక్ష సిలబస్